Diari Oficial de la Generalitat Valenciana


Sumari del DOGV 2451, del 16-02-1995 (1995/833855)

ORDRE de 2 de febrer de 1995, de la Conselleria de Cultura, per la qual es convoca la Campanya d'Activitats Nàutiques de la Generalitat Valenciana «A la Mar 95», en les escoles de la mar i en el vaixell-escola Tirant Primer.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/02/(1)/dof/vci/html**

### Dades del document

Número de DOGV
:   2451

Data del DOGV
:   16-02-1995

Secció del DOGV
:   DISPOSICIONS GENERALS

Número del document
:   1995/833855


Data del document
:   02-02-1995

Organisme emissor
:   Conselleria de Cultura

Tipus de document
:   Ordre

Correcció d'errades

ORDRE de 2 de febrer de 1995, de la Conselleria de Cultura, per la qual es convoca la Campanya d'Activitats Nàutiques de la Generalitat Valenciana «A la Mar 95», en les escoles de la mar i en el vaixell-escola Tirant Primer.   
D'acord amb l'article tres, punt i) de la Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, que estableix com una línia general d'actuació l'atenció especial als esports relacionats amb la mar, i en l'exercici de les competències que en matèria de joventut i esports té atribuïdes la Generalitat Valenciana, es consideren necessaris la promoció, ajuda i foment de les activitats físico-esportives per a la joventut, entre les quals ocupen un lloc important les activitats nàutiques, tant per les seues especials caraterístiques tècniques com per la situació geogràfica privilegiada que per a la seua pràctica té la Comunitat Valenciana.  
En virtut d'això, i a partir de l'experiència acumulada i els resultats obtinguts en anys anteriors, la Conselleria de Cultura,  
ORDENA:  
Primer  
Convocar la Campanya d'Activitats Nàutiques de la Generalitat Valenciana «A la Mar 95» a les escoles de la Mar i al vaixell-escola Tirant Primer.  
Segon  
Aprovar les bases per les quals es regirà aquesta convocatòria i que figuren com a annexos I i II en aquesta ordre.  
DISPOSICIONS FINALS  
Primera  
Es delega el director general de l'Esport perquè resolga les adjudicacions d'aquesta campanya. Així mateix, s'autoritzen el director general de l'Esport i el director general de l'Institut Valencià de la Joventut a adoptar, en el seu respectiu àmbit de competències, les mesures necessàries per al desplegament i execució d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
La Conselleria es reserva el dret de modificar el programa d'activitats, i també el de suspendre'n alguna, si qualsevol circumstància de caràcter tècnic n'impedira el desenvolupament normal.  
Quarta  
Contra aquesta ordre, que posa fi a la via administrativa, podrà interposar-s'hi un recurs contenciós administratiu en el termini de dos mesos, comptadors des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, amb la comunicació prèvia a la Conselleria de Cultura. Tot això, d'acord amb els articles 57 i 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques y del Procediment Administratiu Comú.  
València, 2 de febrer de 1995  
La consellera de Cultura,  
PILAR PEDRAZA MARTíNEZ  
ANNEX I  
Bases per les quals es regula la convocatòria de la Campanya d'Activitats Nàutiques «A la Mar 95» a les escoles de la Mar  
Primera  
L'activitat es farà a les escoles de la mar de Burriana i Benicàssim de la Direcció General de l'Esport i a l'Alberg Juvenil Argentina de l'Institut Valencià de la Joventut, i s'estructurarà en tres modalitats:  
1. Campanya Escolar  
2. Campanya Caps de Setmana  
2.1 Cursos de 3 Caps de Setmana  
2.2 Navega Lliurement  
3. Campanya d'Estiu  
1. Campanya Escolar  
Participants: hauran de ser alumnes pertanyents als nivells educatius de EGB, BUP, FP i universitats, i també membres de clubs esportius, associacions juvenils o de qualsevol altra entitat relacionada amb l'educació física i l'esport, degudament legalitzades i inscrites en el registre corresponent, amb una edat mínima de 9 anys (nascuts en el 86 o anteriors). Cada mòdul anirà acompanyat d'un professor o persona responsable d'aquest, el qual assumirà l'organització i el control de les activitats de temps lliure del seu grup.  
El mòdul mínim establert serà de:  
- Escola de la Mar de Benicàssim, 20 alumnes.  
- Escola de la Mar de Burriana, 15 alumnes.  
En cada entitat, podran inscriure-s'hi fins a un màxim de dos mòduls per curs per a Benicàssim, i de quatre per a Burriana.  
Incorporació i durada. Els cursos tindran una durada de 5 dies, amb incorporació els dilluns abans de les 10 hores i finalització els divendres cap a les 17 hores; i es realitzarà durant els mesos de març, abril, maig, juny i octubre.  
Nivells d'ensenyament. Es convoquen els nivells d'iniciació A i d'iniciació B, atés que cada entitat podrà optar (si ho sol.licita abans) a un mínim del 20% i un màxim del 50% de les places per a aquest segon nivell.  
Dates de cursos. Es convoquen els cursos següents:  
E.01. del 20 al 24/3 E.11. del 29/5 al 2/6  
E.02. del 27 al 31/3 E.12. del 5 al 9/6  
E.03. del 3 al 7/4 E.13. del 12 al 16/6  
E.04. del 10 al 14/4 E.14. del 19 al 23/6  
E.05. del 17 al 21/4 E.15. del 26 al 30/6  
E.06. del 24 al 28/4 E.16. del 2 al 6/10  
E.07. de l'1 al 5/5 E.17. del 9 al 13/10  
E.08. del 8 al 12/5 E.18. del 16 al 20/10  
E.09. del 15 al 19/5 E.19. del 23 al 27/10  
E.10. del 22 al 26/5  
Els cursos E.06 i E.07 es faran únicament a l'Escola de la Mar de Benicàssim.  
Quotes. La quota que pagarà l'alumne serà de 13.000 pessetes.  
Per cada mòdul es concedeix una gratuïtat per al professor o la persona responsable.  
2. Campanya Caps de Setmana  
Es faran únicament a l'Escola de la Mar de Burriana.  
Participants. Totes les persones que vulguen, majors de 9 anys, i que estiguen dins del nivell corresponent.  
Opcions oferides  
2.1 Cursos de 3 Caps de Setmana, impartits per monitors  
Nombre places per curs: 20  
Nivell: Inic A  
Edat: majors 9 anys (nascuts en el 86 o anteriors)  
Embarcacions: raquero i pastinaca  
En cas que en el nombre d'inscrits en algun dels cursos no s'aconseguiren grups de 5, la direcció de l'escola, es reserva el dret a suspendre'ls.  
Quotes. Les quotes que hauran de pagar els participants són:  
- 12.500 pessetes per als interns, amb dret a residència, i incloent-hi l'esmorzar i el sopar de dissabte, i també el desdejuni del diumenge.  
- 9.500 pessetes per als externs, incloent-hi l'esmorzar dels dissabtes.  
Dates dels cursos.  
S 1 1 i 2, 8 i 9, 22 i 23 d'abril  
S 2 6 i 7, 13 i 14, 20 i 21 de maig  
S 3 3 i 4, 10 i 11, 17 i 18 de juny  
S 4 7 i 8, 14 i 15, 21 i 22 d'octubre  
Incorporació. Els participants hauran d'incorporar-se els dissabtes abans de les 10 hores, i finalitzaran l'activitat els diumenges al migdia.  
2.2. Navega Lliurement  
Aquesta activitat està programada per a aquells participants amb un nivell tècnic suficient per a navegar sense l'ajuda del monitor.  
La campanya es desenvoluparà durant els mesos de març, abril, maig, juny, octubre i novembre.  
Curs i nivell:  
- Vela Lleugera: (nascuts en l'any 1980 i anteriors)  
 (+ de 15 anys)  
- Piragüisme: (nascuts en l'any 1986 i anteriors)  
 (+ de 9 anys)  
Modalitats: s'hi establiran tres sessions de navegació amb els següents horaris:  
1r. dissabte de 10.00 a 14.00  
2n. dissabte de 15.00 a 18.00  
3r. diumenge de 10.00 a 14.00  
Es podran cobrir un màxim de:  
- 10 places en vela lleugera  
- 10 places en piragüisme  
En cas de no assolir un mínim de dues places en algun dels dos grups i per a una mateixa sessió, aquesta podrà ser suspesa.  
Quotes: la quota que cal pagar per cada sessió és de 1.500 pessetes/alumne.  
Aquesta quota inclou únicament el dret a la utilització del material nàutic en la sessió que s'haja reservat i per tant queden exclosos els serveis de monitor d'ensenyament. Els serveis de manutenció seran per compte de l'interessat.  
Aquells participants que desitgen els serveis d'allotjament podran pernoctar en les instal·lacions de l'escola, amb el pagament previ de 1.000 pessetes, en concepte d'allotjament, i 1.200 pessetes, en concepte de manutenció.  
3. Campanya d'Estiu  
Es realitzarà en les dues escoles de la mar i d'acord amb les normes següents:  
Participants: a partir dels 9 anys (nascuts en l'any 1986 i anteriors).  
Dates: l'activitat començarà el dia 2 de juliol i finalitzarà el dia 30 de setembre, en torns setmanals i d'acord amb la programació realitzada tal com figura en la base vuitena  
Modalitat: els cursos tindran una duració de sis dies, començant els dilluns a les 09.30 i finalitzant els dissabtes cap a les 13.00.  
Incorporació: els interns hauran d'incorporar-s'hi el diumenge entre les 20.00 i 21.00. El sopar del diumenge i el dinar del dissabte seran per compte de l'interessat.  
Els alumnes externs s'hi incorporaran els dilluns a les 09.30.  
Quotes: les quotes que hauran de pagar els alumnes són:  
- 16.000 pessetes els interns  
- 11.500 pessetes els externs (incloses les menjades de dilluns a divendres)  
Molt important:  
La progressió establerta per als diferents nivells d'ensenyament en els cursos de vela i partint d'un coneixement zero, és la següent:  
Iniciació A ---  
 Iniciació B ---  
 Perfeccionament  
Les modalitats de TDV a Benicàssim i Rem a Burriana podran ser sol·licitades únicament pels alumnes nascuts en l'any 1980 i anteriors.  
Segona. Inscripcions  
Terminis d'inscripció:  
Inici: queden oberts a partir de l'endemà de la publicació d'aquesta ordre en el Diari Oficial de la Generalitat Valenciana.  
Acabament: En la Campanya Escolar i els Cursos de 3 Caps de Setmana, les inscripcions podran presentar-se fins un mes abans de la data d'inici del curs de l'activitat sol·licitada.  
En la Campanya d'Estiu, el termini de presentació finalitza el 30 de març i s'assignarà a cadascuna d'elles un número segons l'ordre d'entrada per a l'adjudicació per sorteig. Cada participant haurà de presentar només un imprés de sol·licitud.  
En la Campanya Navega Lliurement, el termini finalitza almenys 48 hores abans del començament de les sessions que se sol·liciten. En el supòsit que es vulguen utilitzar els serveis d'allotjament i manutenció, el termini finalitza una setmana abans i les sol·licituds es poden realitzar personalment, o bé telefonant.  
En cas que alguna inscripció es presente amb posterioritat al termini indicat, la sol·licitud serà atesa en una llista d'espera, pendent que hi haja vacants disponibles.  
Les inscripcions es realitzaran d'acord amb els models oficials d'imprés de sol·licitud que es facilitaran a:  
Direccions territorials de Cultura situades a:   
- Alacant: avinguda d'Aguilera, 1, 8a. Tel. (96) 590 09 03  
- Castelló de la Plana: avinguda del Mar, 23 Tel. (964) 35 84 74  
- València: avinguda de Navarro Reverter, 2 Tel. (96) 386 95 61  
Oficines del Turivaj situades a:  
- Turivaj Alacant: avinguda d'Aguilera, 1 (CP: 03531). Alacant. Tel. (96) 590 07 70  
- Turivaj Castelló: avinguda del Mar, 23 (CP: 12781). Castelló de la Plana. Tel. (964) 35 84 47  
- Turivaj València: carrer de l' Hospital, 11 (CP: 46071). València. Tel. (96) 386 98 81  
Espais Joves a:  
- Alcoi: plaça de les Xiques, 3 (CP: 03742), Alcoi. Tel. (96) 554 33 51  
- Gandia: plaça d'En Jaume, 7 (CP: 46915), Gandia. Tel. (96) 287 70 71  
- Xàtiva: carrer de Montcada, 14 (CP: 46264), Xàtiva. Tel. (96) 227 43 42  
Escoles de la mar situades a:  
- Escola de la Mar de Borriana: avinguda del Mediterrani, s/n, Burriana. Tel. (964) 58 61 60  
- Escola de la Mar de Benicàssim: avinguda de Ferrandis Salvador, 49, Benicàssim. Tel. (964) 30 32 51  
Presentació de sol·licituds:  
Una vegada emplenats tots els apartats de l'imprés d'inscripció, amb indicació dels cursos a què vol assistir (tres per ordre de prioritat), s'haurà de presentar a:  
- La Campanya Escolar, Cursos de 3 Caps de Setmana i Campanya d'Estiu, a les direccions territorials de Cultura.  
- La Campanya Navega Lliurement a l'Escola de la Mar de Burriana.  
Tercera. Adjudicacions  
Campanya Escolar  
Es constituirà una comissió formada pels representants de les tres direccions territorials de Cultura, la Direcció General de l'Esport i l'Institut Valencià de la Joventut, que valorarà les sol·licituds i elevarà proposta al director general de l'Esport, qui dictarà resolució per delegació de la Consellera.  
Una vegada adjudicades les places les direccions territorials de Cultura, confirmaran la reserva als interessats, els quals ingressaran el 50% de la quantitat total en el compte bancari de Turivaj que oportunament s'indicarà, en el termini de 10 dies a partir de la data de la comunicació de l'adjudicació, presentant a les oficines del Turivaj o Espais Joves, el justificant original de l'ingrés corresponent. El 50% restant, haurà d'ingressar-se, almenys, 10 dies abans del començament de l'activitat, i s'haurà de presentar, igualment, el justificant (original) de l'ingrés. La no presentació d'aquests en els terminis previstos, s'entendrà com a renúncia a les places adjudicades.  
En el justificant d'ingrés bancari haurà de figurar el nom de l'entitat participant-assistent a la Campanya.  
Una vegada adjudicades les places, i en cas de no completar-les en la totalitat, l'entitat haurà de pagar-les íntegrament.  
Caps de Setmana  
Tant per a la modalitat de Cursos de 3 Caps de Setmana, com per a la de Navega Lliurement, l'adjudicació de places es farà per rigorós ordre d'entrada de les inscripcions.  
En el justificant d'ingrés haurà de figurar el nom del participant assistent a la Campanya.  
Cursos de 3 Caps de Setmana  
Una vegada confirmada la reserva de plaça i abans de les 48 hores següents, s'haurà de presentar a les oficines del Turivaj o Espais Joves el justificant (original) de l'ingrés de la quota.  
Aquest ingrés haurà de fer-se en el compte del Turivaj que oportunament s'indicarà.  
Navega Lliurement  
Admesa la participació, l'interessat ingressarà la quota corresponent en el compte bancari del Turivaj que oportunament s'indicarà, i estarà obligat a presentar el justificant (original) de l'ingrés a l'esmentada escola, en el moment de la seua incorporació.  
Campanya d'Estiu  
Una vegada finalitzat el termini de presentació d'inscripcions, el dia 6 d'abril a cada direcció territorial de Cultura i en acte públic, se sortejarà el número de la sol·licitud per la qual i de manera correlativa s'iniciarà l'adjudicació de places per a les dues escoles, i les llistes s'exposaran al tauler d'anuncis a partir del dia 7 d'abril. Els interessats hauran de comprovar-hi la seua inclusió, i també el dia i l'hora en què s'hauran de presentar per a la formalització de l'adjudicació.  
Així mateix, s'establiran els torns d'adjudicació diària i es tindrà en compte que aquell sol·licitant que no es presente el dia corresponent, perdrà el torn.  
Una vegada adjudicada la plaça i abans de les 48 hores següents, els participants hauran de presentar a les oficines del Turivaj o Espais Joves, el justificant original de l'ingrés de la quota en el compte del Turivaj que oportunament s'indicarà.  
En cas contrari, es considerarà que renuncia a la plaça.  
En el justificant d'ingrés haurà de figurar el nom del participant assistent a la Campanya.  
Quarta. Documentació  
Campanya Escolar  
Quan s'incorpore a l'activitat, el professor o persona responsable del grup, haurà de presentar a l'Escola de la Mar a què assistisca, la documentació següent:  
- Acreditació de l'adjudicació del curs  
- Justificant dels ingressos fets  
- Relació d'alumnes assistents, especificant la data de naixement d'aquests.  
- Fotocòpia de la cartilla de la Seguretat Social o equivalents, que cobrisca qualsevol malaltia que puguera sobrevenir durant la campanya.  
Campanya d'Estiu i Caps de Setmana  
Quan s'incorporen al curs, els alumnes hauran de presentar la documentació següent:  
- Justificant de l'ingrés  
- Fotocòpia de la cartilla de la Seguretat Social o equivalents  
Cinquena. Vestimenta i equip  
Per a l'activitat a la mar s'aconsella:  
- Botes de navegar (sandàlies de goma)  
- Pantaló de niló i impermeable (segons la data de l'activitat)  
- Xandall  
- Calcetins d'esport  
- Roba d'abric (segons la data del curs)  
- Tovalloles  
- Banyadors  
- Camisetes esportives  
- Sabatilles d'esport  
- Protecció solar  
- Gorra  
- Guants per a l'activitat de rem  
Sisena. Condicions de participació  
Els participants, en qualsevol de les activitats en què s'inscriguen, ho faran sota les condicions següents:  
a) Complir els requisits d'edat i coneixements exigits per al curs i el nivell elegits en les diferents activitats. En cas que algun alumne s'inscriguera i no tinguera els esmentats requisits, el responsable de l'activitat es reserva el dret d'inscriure'l en nivells inferiors si fóra possible o en cas contrari, donar-lo de baixa en el curs.  
b) No presentar contraindicacions mèdico-santàries per a la pràctica de les activitats nàutiques. S'haurà d'emplenar la fitxa mèdica que es facilitarà en el moment de la formalització de la plaça.  
c) Saber nadar correctament.  
d) Els participants seran responsables del bon ús del material i de les instal·lacions, i hauran de pagar els costos dels danys que es produïsquen per negligència o mal ús. El responsable en la Campanya Escolar serà el professor o la persona acompanyant.  
e) L'incompliment de les normes i/o les indicacions del personal tècnic responsable podrà ser motiu d'exclusió de l'activitat.  
f) La incorporació a l'activitat i el regrés, seran per compte dels participants i pels seus propis mitjans.  
Setena. Internat  
En les activitats que per les seues característiques requerisquen internat, aquest s'efectuarà a l'Alberg Argentina per a les programades a l'Escola de la Mar de Benicàssim. Per a les que es programen a l'Escola de la Mar de Burriana, l'internat serà a la mateixa escola.  
L'estada en règim d'internat es farà d'acord amb la normativa de règim intern de cada instal·lació. La responsabilitat dels alumnes menors d'edat, fora del període d'activitat, serà exclusiva del pare/mare, tutor/a o responsable de grup, els quals els hauran d'autoritzar les eixides de l'internat després de les 21.00.  
Vuitena  
Places convocades Campanya d'Estiu Borriana  
 ANNEX II  
Bases per les quals es regula la convocatòria de la Campanya d'Activitats Nàutiques de la Generalitat Valenciana «A la Mar 95» al vaixell-escola Tirant Primer.  
Primera  
L'activitat es realitzarà al vaixell-escola Tirant Primer de la Generalitat Valenciana i s'estructurarà en:  
a) Jornades de navegació  
a.1 Campanya Primavera  
a.2 Campanya Caps de Setmana  
a.3 Campanya d'Estiu  
b) Baptismes de Mar  
c) Activitats especials  
a) Jornades de navegació  
a.1 Campanya Primavera  
Participants: seran alumnes pertanyents als nivells educatius de BUP i FP, i també membres de clubs esportius i associacions juvenils, degudament legalitzats i inscrits en el registre corresponent, amb una edat mínima de 15 anys (nascuts l'any 1980). Cada mòdul anirà acompanyat d'un professor o persona responsable d'aquest.  
El mòdul establert serà de 21 participants.  
Duració: els cursos tindran una duració de tres dies, durant els mesos d'abril i maig amb incorporació al port d'embarcament els dimarts a les 09.00 i finalitzaran els dijous cap a les 17.00 al port de desembarcament. El dia de la incorporació els participants hauran d'anar proveïts de l'esmorzar.  
Recorreguts: es recorrerà una zona de la Comunitat Valenciana variant diàriament el port d'arribada.  
Recorregut núm. 1: embarcament València/desembarcament Burriana  
- Dia 1: València-Burriana  
- Dia 2: Burriana-Peníscola  
- Dia 3: Peníscola-Burriana  
Recorregut núm. 2: embarcament Burriana/desembarcament Dénia  
- Dia 1: Burriana-València  
- Dia 2: València-Gandia  
- Dia 3: Gandia-Dénia  
Recorregut núm. 3: embarcament Dénia/desembarcament Alacant  
- Dia 1: Dénia-Altea  
- Dia 2: Altea-Santa Pola  
- Dia 3: Santa Pola-Alacant  
Recorregut núm. 4: embarcament Alacant/desembarcament Altea  
- Dia 1: Alacant-Torrevella  
- Dia 2: Torrevella-la Vila Joiosa  
- Dia 3: la Vila Joiosa- Altea  
Recorregut núm. 5: embarcament Altea/desembarcament València  
- Dia 1: Altea-Dénia  
- Dia 2: Dénia-Gandia  
- Dia 3: Gandia-València  
Cursos:  
 Núm. Port Port  
 Curs Dates embarcam. desembarcam. Recorregut  
 1 4 al 6 d'abril Burriana Dénia 2  
 2 18 al 20 d'abril Altea València 5  
 3 25 al 27 d'abril València Burriana 1  
 4 2 al 4 de maig Burriana Dénia 2  
 5 9 al 11 de maig Dénia Alicante 3  
 6 16 al 18 de maig Alacant Altea 4  
 7 23 al 25 de maig Altea València 5  
 8 30 /5 al 1 de juny València Burriana 1  
Quotes: la quota que pagarà l'alumne serà de 12.000 pessetes.  
Per cada mòdul de 21 participants es concedeix una gratuïtat per al professor o la persona responsable.  
a.2 Campanya Caps de Setmana  
Participants: seran alumnes pertanyents als nivells educatius de BUP i FP, així com membres de clubs esportius i associacions juvenils, degudament legalitzades i inscrites en el registre corresponent, amb una edat mínima de 15 anys (nascuts l'any 1980). Cada mòdul anirà acompanyat d'un professor o persona responsable d'aquest.  
El mòdul establert serà de 21 participants.  
Duració: els cursos tindran una duració de tres dies amb incorporació els divendres per la vesprada a les 19.00 i desembarcament els diumenges cap a les 17.00, durant els mesos de març, abril, maig, juny i octubre.  
Recorreguts: cada curs embarcarà i desembarcarà en el mateix port, i traçarà diferents recorreguts dins el litoral de la Comunitat Valenciana.  
Cursos:  
 Núm. curs Dates Embarcament/Desembarcament  
 1 del 10 al 12 de març Alacant  
 2 del 17 al 19 de març Dénia  
 3 del 24 al 26 de març València  
 4 del 31/3 al 2 d'abril Burriana  
 5 del 7 al 9 d'abril Dénia  
 6 del 21 al 23 d'abril València  
 7 del 5 al 7 de maig Dénia  
 8 del 12 al 14 de maig Alacant  
 9 del 19 al 21 de maig Altea  
 10 del 26 al 28 de maig València  
 11 del 2 al 4 de juny Burriana  
 12 del 9 a l'11 de juny València  
 13 del 16 al 18 de juny Gandia  
 14 del 23 al 25 de juny Moraira  
 15 del 6 al 8 d'octubre Alacant  
 16 del 13 al 15 d'octubre Altea  
 17 del 20 al 22 d'octubre València  
 18 del 27 al 29 d'octubre Burriana  
Quotes: la quota que pagarà l'alumne serà de 12.000 pessetes.  
a.3 Campanya d'Estiu  
Participants: a partir de 18 anys (nascuts l'any 1977 o anteriors).  
Duració: els cursos tindran una duració de cinc dies durant els mesos de juliol, agost i setembre amb incorporació els dilluns a les 09.00 i desembarcament els divendres a la vesprada cap a les 19.00. El dia de la incorporació els participants hauran d'anar-hi proveïts de l'esmorzar.  
Recorreguts:  
Recorregut núm. 1: embarcament València/desembarcament Alacant  
- dia 1: València-Gandia  
- dia 2: Gandia-Dénia  
- dia 3: Dénia-Altea  
- dia 4: Altea-Alacant  
- dia 5: Alacant-Alacant  
Recorregut núm. 2: embarcament Alacant/desembarcament Dénia  
- dia 1: Alacant-Torrevella  
- dia 2: Torrevella-Santa Pola  
- dia 3: Santa Pola-la Vila Joiosa  
- dia 4: la Vila Joiosa-Altea  
- dia 5: Altea-Dénia  
Recorregut núm. 3: embarcament Dénia/desembarcament València  
- dia 1: Dénia-Calp  
- dia 2: Calp-la Vila Joiosa  
- dia 3: la Vial Joiosa-Moraira  
- dia 4: Moraira-Gandia  
- dia 5: Gandia-València  
Recorregut núm. 4: embarcament València/desembarcament València  
- dia 1: València-Burriana  
- dia 2: Burriana-Orpesa  
- dia 3: Orpesa-Peníscola  
- dia 4: Peníscola-Burriana  
- dia 5: Burriana-València  
Cursos:  
 Núm. Port Port  
 Curs Dates embarc. desembarc. Recorgut,  
 1 del 3 al 7 de juliol València Alacant 1  
 2 del 10 al 14 de juliol Alacant Dénia 2  
3 del 17 al 21 de juliol Dénia València 3  
 4 del 24 al 28 de juliol València València 4  
 5 del 31/7 al 4 d'agost València Alacant 1  
 6 del 7 a l'11 d'agost Alacant Dénia 2  
 7 del 14 al 18 d'agost Dénia València 3  
 8 del 21 al 25 d'agost València València 4  
 9 del 28 d'agost a l'1 de set València Alacant 1  
 10 del 4 al 8 de setembre Alacant Dénia 2  
11 de l'11 al 15 de setembre Dénia València 3  
 12 del 18 al 22 de setembre València València 4  
 13 del 25 al 29 de setembre València Alacant 1  
Quotes: la quota que pagarà l'alumne serà de 25.000 pessetes.  
b) Baptismes de Mar  
Participants: seran alumnes pertanyents als nivells educatius de EGB, BUP i FP, amb una edat mínima de nou anys (nascuts l'any 86).  
El mòdul establert serà de 20 alumnes acompanyats per dos professors responsables.  
Duració i dates: l'activitat tindrà la duració d'un dia amb incorporació a les 09.00 del dia adjudicat i desembarcament a les 18.00 del mateix dia, i es realitzarà durant els mesos de març, juny i octubre. Els participants hauran d'anar-hi proveïts de l'esmorzar.  
Recorreguts:  
Dates Port  
- del 7 al 9 de març Alacant  
- del 14 al 16 de març Dénia  
- del 21 al 23 de març València  
- del 28 al 30 de març Burriana  
- del 6 al 8 de juny València  
- del 13 al 15 de juny Gandia  
- del 20 al 22 de juny Moraira  
- del 27 al 29 de juny la Vila Joiosa  
- del 3 al 5 d'octubre Alacant  
- del 10 al 12 d'octubre Altea  
- del 17 al 19 d'octubre València  
- del 24 al 26 d'octubre Burriana  
Quotes: La quota que pagarà l'alumne serà de 1.000 pessetes.  
c) Activitats especials  
Es podran sol·licitar activitats especials del vaixell-escola per a projectes específics (cursos de la Federació de Vela de la Comunitat Valenciana, cursos per a alumnes de l'IVEF, projectes d'universitats, projectes de la Federació d'Activitats Subaquàtiques de la Comunitat Valenciana, participació en activitats de promoció, etc.).  
Aquestes sol·licituds hauran de dirigir-se a la Direcció General de l'Esport de la Conselleria de Cultura.  
Segona. Inscripcions  
Terminis d'inscripció:  
Inici: queden oberts a partir del dia següent a la publicació d'aquesta ordre en el Diari Oficial de la Generalitat Valenciana.  
Acabament: les inscripcions podran presentar-se fins a un mes abans de la data d'inici de l'activitat sol·licitada, excepte en la Campanya d'Estiu que podran presentar-se fins al 15 de maig.  
En cas que alguna inscripció es presente amb posterioritat al termini indicat, la sol·licitud serà atesa en una llista d'espera, pendent que hi haja vacants disponibles.  
Les inscripcions es realitzaran d'acord amb els models oficials d'imprés de sol·licitud que es facilitaran en:  
Direccions territorials de Cultura situades a:  
- Alacant: avinguda d'Aguilera, 1r., 3a. Tel. (96) 590 09 03  
- Castelló de la Plana: avinguda de la Mar, 23. Tel. (964) 35 84 74  
- València: avinguda de Navarro Reverter, 2. Tel. (96) 386 95 61  
Oficines del Turivaj situades a:  
- Turivaj Alacant: avinguda d'Aguilera, 1, 8a. (CP: 03508), Alacant. Tel. (96) 590 07 07  
- Turivaj Castelló: avinguda del Mar, 23 (CP: 12646), Castelló de la Plana. Tel. (964) 35 84 47  
- Turivaj València: carrer de l'Hospital, 11 (CP: 46318), València. Tel. (96) 386 98 81  
Espais Joves a:  
- Alcoi: plaça de les Xiques, 3 (CP: 03316), Alcoi. Tel. (902 309 33 51  
- Gandia: plaça d'En Jaume, 7 (CP: 46022), Gandia. Tel. (96) 287 70 71  
- Xàtiva: carrer de Montcada, 14 (CP: 46659), Xàtiva. Tel. (96) 227.43.42  
Escoles de la mar situades a:  
- Escola de la Mar de Burriana: avinguda del Mediterrani, s/n, Burriana. Tel. (964) 58 61 60  
- Escola de la Mar de Benicàssim: avinguda de Ferrandis Salvador, 49, Benicàssim. Tel. (964) 30 32 51  
Presentació de sol·licituds:  
Una vegada emplenat l'imprés de sol·licitud en tots els seus apartats, amb indicació dels cursos als quals desitja assistir (tres per ordre de prioritat), caldrà remetre'l a les direccions territorials de Cultura (Secció d'Esports), bé personalment o bé per correu, i li assignaran un número segons l'ordre d'entrada.  
Tercera. Adjudicacions  
Es constituirà una comissió formada pels representants de les tres direccions territorials de Cultura, la Direcció General de l'Esport i l'Institut Valencià de la Joventut, que valorarà les sol·licituds i elevarà proposta al director general de l'Esport, qui dictarà resolució per delegació de la consellera.  
1. Campanya Primavera, Caps de Setmana i Baptismes de Mar  
Una vegada adjudicades les places, les direccions territorials de Cultura confirmaran la reserva als interessats, els quals ingressaran el 50% de la quantitat total al compte bancari Turivaj que oportunament s'indicarà, en el termini de 10 dies a partir de la data de comunicació de l'adjudicació, presentant a les oficines del Turivaj o Espais Joves, el justificant original de l'ingrés corresponent. El 50% restant haurà d'ingressar-se, almenys, 10 dies abans del començament de l'activitat i presentaran igualment el justificant (original) de l'ingrés. La no presentació d'aquests en els terminis previstos, s'entendrà com a renúncia a les places adjudicades.  
En els justificants d'ingrés bancari haurà de figurar el nom de l'entitat participant-assistent a la campanya.  
Una vegada adjudicades les places i en cas de no completar-les en la seua totalitat, l'entitat haurà de pagar-les íntegrament.  
2. Campanya d'Estiu  
Una vegada adjudicada la plaça, les direccions territorials de Cultura (secció d'esports) en confirmaran la reserva als interessats, els quals hauran de presentar-hi abans de les 48 hores següents, a les oficines del Turivaj o Espais Joves, el justificant (original) d'haver efectuat l'ingrés de la quota al compte bancari del Turivaj que oportunament s'indicarà.  
En cas contrari es considerará que es renuncia a la plaça.  
En els resguards d'ingrés bancari hauran de figurar-hi els noms dels participants-assistents a la Campanya.  
La renúncia a la plaça, una vegada adjudicada, no dóna dret a la devolució de la quota pagada.  
Quarta. Documentació  
En la incorporació a l'activitat, el professor responsable del grup o el mateix interessat haurà de presentar en el vaixell-escola la següent documentació:  
- Acreditació de l'adjudicació del curs.  
- Justificant dels ingressos realitzats.  
- Relació dels alumnes assistents, amb especificació de la data de naixement.  
- Fotocòpia de la cartilla de la Seguretat Social o equivalents, que cobrisca qualsevol malaltia que poguera sobrevenir durant la campanya.  
Cinquena. Vestimenta i equip  
Per a l'activitat a la mar s'aconsella:  
· Pantaló de niló i impermeable (segons la data de l'activitat)  
· Xandall  
· Mitjons esportius  
· Roba d'abric (segons la data del curs)  
· Tovalloles  
· Banyadors  
· Camisetes d'esport  
· Sabatilles d'esport  
· Protecció solar  
· Gorra  
· Sac de dormir o llençols (segons la data del curs)  
Sisena. Condicions de participació  
Els participants, en qualsevol de les activitats en què s'inscriguen, ho faran sota les següents condicions:  
a) Complir els requisits d'edat exigits en les diferents activitats. En el cas que algun alumne s'inscriguera i no reunira els esmentats requisits, el responsable de l'activitat es reserva el dret de donar-lo de baixa en el curs.  
b) No presentar contraindicacions mèdico-sanitàries per a la pràctica de les activitats nàutiques. S'ha d'emplenar la fitxa mèdica que es facilitarà en les direccions territorials de Cultura i en les oficines del Turivaj de cada província.  
c) Saber nadar correctament.  
d) Els participants seran responsables del bon ús del material i de les instal·lacions, i hauran de pagar el cost dels danys que es produïsquen per negligència o mal ús.  
e) L'incompliment de les normes i/o les indicacions del personal tècnic responsable podrà ser motiu d'expulsió de l'activitat.  
f) La incorporació a l'activitat i el regrés serà per compte dels participants i pels seus propis mitjans.


Còpia Permalink ELI